  Наталья Тетерина Лымы но кезьыт куазь вуозы Удмуртие вуоно арнялэн кутсконаз. Со сярысь улосвыл Гидрометцентр ивортэ. Матысь арнянуналэ, 4-тӥ южтолэзе, ӝыт элькунысь тросаз ёросъёсын лымыялоз шуыса чаклало, малы ке шуоно Атлантикаысь циклонлэн шуныт фронтэз лыктоз. Вордӥськонэ циклон ортчемен валче лымыё куазь витиське. Тӧл кужмоялоз, нуназе 0…-5 градусозь шуныт кариськоз. Тужгес но трос лымы (интыен кот лымы) 5-тӥ южтолэзьлэн кыкетӥ ӝыныяз но 6-тӥ южтолэзе потон уе чаклаське Алла Шумихина, Удмурт гидрометцентрлэн пресс-секретарезПуксёнысен куазь кезьытскоз. Вирнуналэ, 7-тӥ южтолэзе, потон уе термометр -17…-22 градус возьматоз. Нуназе шоро-куспо температура -8…-13 градус луоз. 3–4 южтолэзе Удмуртиын ляб тӧлын кезьыт куазь возиськоз. Интыен кӧня ке лымы усёз. Уйин -17…-23 градус луоз шуыса чаклало, нуназе -6…-11 градус. Тегъёс: Ижкар Удмуртия куазь лымы  